User:Keat Savry/sandbox

"ធ្វើបុណ្យនឹងចិត្ត"​

បទពាក្យប្រាំបី

18 April 2020

1.      ធ្វើបុណ្យនឹងចិត្តជីវិតស្រស់ថ្លា                             ធ្វើដោយប្រាជ្ញាមានការរិះគិត

ធ្វើនឹងអ្នកខ្សត់កម្សត់ទុរគត៌                             ធ្វើស្ម័គ្រពីចិត្តពិតជាក់បានផល។

2.      ធ្វើមិនព្រោះមានដាក់ទានបរិសុទ្ធ                       ធ្វើពិតប្រាកដឥតត្បុតកិច្ចកល

ធ្វើប្រកបធម៌លម្អកមល                                     ធ្វើដោយស្វែងយល់ខ្វាយខ្វល់គ្គីគ្នា។

3.      តំាងចិត្តឱ្យខ្ពស់ថែឈ្មោះដូនតា                            វប្បធម៌សាសនាសវតាយូរយា

ស្រលាញ់អ្នកផងរបងជាប់គ្នា                              រៀបឫកមាយាសមជាសាសន៍ខ្មែរ។

4.      ទោះប្រុសឬស្រីមន្ត្រីរាជការ                                  ពលរដ្ឋធម្មតាមិនថាក្រុងស្រែ

កុំដៀលគ្នាឯងសំញែងសាសន៍គេ                         ត្រកូលឯងខ្មែរត្រូវតែតម្កើង។

5.      កុំឃើញគ្នាក្រមិនល្អរូបកាយ                                ទោះនៅជិតឆ្ងាយកុំណាយឆ្មៃឆ្មើង

ជួយតាមសមត្ថភាពលទ្ធភាពព្រោះយើង              ជួយគ្នាឱ្យថ្កើងឡើងតាមការគួរ។

សរសេរដោយ៖​ គៀត សាវរី